Kari Rentola

Kari Tapani Rentola (s. 13. marraskuuta 1952 Helsinki) on suomalainen teatteriohjaaja, joka toimi Teatterikorkeakoulun rehtorina.  

Kari Rentola syntyi agronomi Antti Rentolan ja Hely Puron perheeseen. Hänen puolisonsa vuodesta 1980 on koulutusjohtaja Marja Anitta Pankkonen. Rentola tuli ylioppilaaksi 1973 ja valmistui Suomen teatterikoulun ohjaajalinjalta 1979. Hän toimi Lahden kaupunginteatterin ohjaajana 1979–1983 ja johtajana 2001–2006. Helsingin kaupunginteatterin ohjaaja Rentola oli  1983–1990. Teatterin apulaisjohtaja hän oli vuodesta 2007 vuoteen 2017 asti. Teatterikorkeakoulun rehtorina Rentola työskenteli 1991–1997 ja freelanceohjaaja  1998–2001.  Rentola on myös dramatisoinut näytelmiä ja julkaissut näytelmän Oy Pelastakaa Miehet Ab (1999).

 Lähteet 

Luokka:Suomalaiset teatteriohjaajat
Luokka: Suomalaiset teatterinjohtajat
Luokka: Suomen yliopistojen rehtorit ja kanslerit
Luokka: Suomalaiset dramaturgit
Luokka: Suomalaiset näytelmäkirjailijat
Luokka:Vuonna 1952 syntyneet
Luokka:Elävät henkilöt